סלנג באינטרנט

בתרבות האינטרנט, סלנג באינטרנט הוא סלנג שהחל להתפתח בסוף המאה ה-20. הסלנג התפתח בשפות מדוברות, בפרט אנגלית, והוא מאפיין שיחות של אנשים באינטרנט במקומות שונים: פורומים, מסרונים, תוכנות מסרים מיידיים, משחקי רשת ועוד.

 התפתחות 
התפתחות האינטרנט החלה בארצות הברית. בשל גודלה והשפעתה של הארץ דוברת האנגלית, וגם בשל היותה של האנגלית שפה בין-לאומית, אנשים מכל קצוות תבל החלו לשוחח זה עם זה באנגלית באינטרנט ולכן ידה של האנגלית שולטת בכל הקשור באינטרנט. אופיו של הסלנג באינטרנט ייחודי, שכן הוא מתפתח בין אנשים שאינם בהכרח דוברים אנגלית כשפת אם וכן אנשים הדוברים אותה בשגיאות. כמו כן, היא מדוברת אך ורק בצורה וירטואלית דרך תוכנות מסרים מיידיים, פורומים וכו'. מאפיין נוסף וייחודי של סלנג זה הוא שהוא מדובר על ידי הקלדה בלבד.

שפת האינטרנט מגוונת בגלל כמות האנשים ה"דוברים" אותה, אולם היא מצומצמת ורדודה מאוד. פעמים רבות אנשים המשוחחים באינטרנט רוצים רק להבין ולהיות מובנים, ובגלל זה הם מקלידים באנגלית מצומצמת.

מכיוון ששפת האינטרנט היא שפה מוקלדת, נוצרים בה סוגי סלנג הנובעים מהצורך לקצר, מחוסר רשמיות בכתיבה וכן אי יכולת להביע רגשות בצורה טבעית במחשב. למשל, במשחקי רשת, מלוא תשומת הלב צריכה להיות מוסבת למשחק, ולכן קיימים קיצורים השייכים לכל המשחקים וגם קיצורים השייכים למשחקים מסוימים. לדוגמה: "ng" במקום "new game" (משחק חדש) או "4u" במקום "for you" (בשבילך/בשבילכם). גם קיצור זה הוא ביטוי לא רשמי, שכן משוחחים למטרת תקשור בלבד וכן לקצר ולחסוך בזמן. יתר על כן, אדם שירצה להביע צחוק קל יכתוב "LOL" שמשמעותו "laughing out loud" (צוחק בקול רם). נוצרו גם רגשונים (באנגלית: Emoticons) שמאפשרים הבעת רגשות באמצעות תווים רגילים, כדי לפצות על כך שאין רואים את הדובר בצד השני. דוגמה לכך היא שימוש בסימון :-) כסמיילי.

יש הטוענים שתופעת הסלנג באינטרנט היא שלילית שכן כאשר משוחחים בה נחשפים לטעויות רבות בדיבור ולכן לא כדאי להרבות בה. בניגוד אליהם יש שטוענים שהסלנג באינטרנט הוא חיובי משום שהוא מעודד שימוש באנגלית וכך המשוחח בה משפר שפה זו.

גם בעברית, אם כי במידה פחותה יותר, יש תופעות של סלנג ייחודי לאינטרנט. אולם, אלו בעיקר מתבטאות בקיצורים ושיבושים שונים למיניהם, כגון שולת!!1 וקיצור המילה "בית-ספר" ל"בצפר". גם כאשר מדברים בעברית באינטרנט משתמשים בקיצורים משפת האינטרנט האנגלית.

הסלנג האינטרנטי עבר גם להודעות טקסט בטלפונים הסלולריים (SMS), שגם הן נועדו לשליחת הודעות בזריזות וביעילות.

ליטספיק (Leetspeak)
תופעה נוספת המופיעה לעיתים באינטרנט היא החלפה של אחדות מהאותיות בספרוֹת דומות, תופעה הידועה כ-Leetspeak (וגם 13375p34k או >|34<|13375 או כ-Leet ). למשל, האות A מוחלפת במספר 4, האות E במספר 3, האות T ב-7, האות I ב-1 והאות O באפס. תופעה זו התפתחה בתקופה שבה פעלו שרתי BBS. מפעילי השרתים השתמשו בתוכנות לסינון התכנים שפורסמו בלוחות-המודעות האלקטרוניים שלהם, והחלפת האותיות הסוותה את התכנים האסורים מתוכנות הסינון. שיטת קידוד זו כונתה "ליט" או "איליט" (ושמה נכתב בצורות רבות: LEET, L33T, 1337, 31337), כינוי הנובע ממעמד העילית, שהקנה למשתמשי ה-BBS גישה לאזורים חסויים בשרת.

תופעה דומה הופיעה גם בעברית. במקומות בהם אין אפשרות לכתוב בעברית (צ'אט או מחשב שאינו תומך בעברית), כותבים לפעמים עברית באותיות לועזיות. בסלנג האינטרנט מוחלפות לעיתים אותיות עבריות במספרים ובאותיות אנגליות, בזכות הדמיון בין האות או המספר לאות בכתב יד או בדפוס עברי. דוגמאות נפוצות:

 א  ב  ג  ד  ה  ו  ח  ט  י  כ  ל  מ  נ  ס  ע  פ  צ  ר  ש  תK או >! או X או %  2  tT H 1 או ! n 6 ^ או * או + < או C 5 או 7 או &  N [ O או 0 או @ y 9 3 7 W או e \/_

וטבלת תרגום הפוכה:
 1  2  3  4  5  6  7  8  9  0  %  [  @  >!  \/_  e  k  O  W  X  y ו  ב  צ  ק  ל  ל  ד/ר  ץ  פ  ס  א  נ  ס  א  ת  ש  א  ס/ם  ש  א/ת  ע

 דוגמאות 
בתחילת העשור הראשון של המאה ה-21 התפתח והשתנה הכינוי "פקצה" אשר היה כינוי לנשים צעירות שהתנהגותן נחשבה גסה, "קיטשית" וחסרת עידון. כיום יש לביטוי משמעות נוספת והיא כינוי גנאי לנערות בנות עשרה המפגינות התלהבות מאופנות חולפות ונוהגות להתבטא בשפה רדודה ועתירת הגזמות, המוצאת ביטוי לרוב ברשת האינטרנט. שפתן של ה"פקצות", שאף זכתה לכינוי – "פקצית" – רווּיה בביטויים כמו "לייק", "ס22ה", "פ33ה", "100מם", "כאילו", "מושי מושלם", "אומייגד", "שולתתת", "פחחחחחח" ודומיהם. בלוגים של נערות אלו מתאפיינים בשפתם ה"פקצית" כמו שימוש בסיומת וּש לשמות ושמות עצם, ובהתמקדותם באלמנטים העיצוביים של הבלוג, שהבולט ביניהם הוא שימוש רב בצבע ורוד.

בעשור השני חלה ירידה חדה בכמות הבלוגים האישיים, ובכך גם ירידה בשימוש בסוג השפה הספציפי, דבר שבא להדגיש את מהירות השינוי שמתרחשת בסלנג האינטרנטי.

להערכתה של כרמל וייסמן, החוקרת את התחום, החלפת התווים אינה באה ליצור שפה מקודדת הבהירה רק ליודעי ח"ן, אלא נובעת יותר משיקולים של אסתטיקה ועיצוב.

+ דוגמאות נפוצות קיצור  פירוש  תרגום 10x / thx  thanks  תודה 2  too/to  ל- או אל, למשל F2F משמעו "face to face" (פנים אל פנים) או P2P שמשמעו "peer to peer" (עמית לעמית) 4  for  למשל B4N משמעו "bye for now" (להתראות בינתיים) h8  hate  שונא w8   wait  המתן / חכה atm   at the moment  ברגע זה AFK  away from keyboard  לא נמצא (מילולית: רחוק מהמקלדת) b  be  למשל 2B משמעו "to be" BB  bye bye  ביי ביי BRB  be right back  תיכף חוזר BT4E   best troll forever  התעלול הכי טוב אי פעם BTW  by the way  דרך אגב c  see  נראה (למשל c u משמעו "see you") Cause/CUZ/BC  because  בגלל CYA  see you  להתראות DaFuq  the fuck  לעזאזל? FYI  for your information  לידיעתך G2G / GTG  got to go  צריך / חייב ללכת gr8  great  מצוין gratz / gz  congratulations  מזל טוב, קריאת שבח gl  good luck  בהצלחה gj  good job  עבודה טובהLMAOlaughing my ass offמתפקע מצחוק (תרגום חופשי) LOL  laughing out loud  צוחק בקולי קולות NvM   never mind לא משנה no   know  לדעת min  minute  דקה OMFG  oh my fucking god  הו לעזאזל אלוהים OMG  oh my god אלוהים אדירים PLS / PLZ  please  בבקשה r  are  כמו ב-'you 'are ROFL  rolling on the floor laughing  מתגלגל על הרצפה מרוב צחוק RTFM  read the fucking manual  קרא את המדריך המזויןTTYL  talk to you later  אני אדבר איתך אחר-כך u  you  את/אתה/אתם/אתן whyd / whud  what have you done  מה עשית? WTH  what the hell  מה לעזאזל / מה לכל הרוחות y  why  למה WTF  what the fuck  מה לעזאזל GTFO  out/get the fuck off  לך לעזאזל / תעוף לעזאזל / תעוף מפה Nope   no  לא NP  no problem  אין בעיה k / ok / kk  okay  אוקיי, בסדר FU  fuck you  לך לעזאזל, לך תזדיין TMI  too much information  יותר מדי מידע, אינפורמציה sec  second  שנייה S&S  short and simple  קצר ופשוט GG  good game  משחק טוב. מקובל בשרתי גיימרים BG  bad game  משחק גרוע. מקובל בשרתי גיימרים GN  good night  לילה טוב TL;DR too long; didn’t read  אמ;לק (ארוך מידי; לא קראתי) GGWP  good game well played  משחק טוב שיחקת מעולה (בדרך כלל נאמר בגיימינג למפסידים)MFWmy face whenהפנים שלי כאשר...m8mateבחור, אדוני (במקור מהסלנג האוסטרלי)xoxohugs and kissesחיבוקים ונשיקותidkI don't knowאני לא יודעikrI know rightאני יודע, נכון?DM direct messageהודעה פרטית (נכתב כבקשת מעבר לשיחה פרטית מתוך פוסט ציבורי)FAQ frequently asked questionsתשובות לשאלות שנשאלות לעיתים קרובותNSFWnot safe for workתוכן גס (מילולית: לא בטוח למקום העבודה)wdymwhat do you meanלמה אתה מתכוון

ראו גם
 תרבות האינטרנט
 תופעת אינטרנט – מם שכל פרסומו (או חלקו המכריע) הוא באינטרנט
 כתיבת ערבית בצ'אט
חחח

לקריאה נוספת


קישורים חיצוניים



 חגי גילר, שפת ה"פקצות" בבלוגים, באתר "שסק"


 הערות שוליים 

קטגוריה:תרבות אינטרנט
קטגוריה:סלנג
קטגוריה:תופעות אינטרנט